Turun kaupunginkirjasto MUISTIO

Vaskin kokoelmatoimijat

 14.5.2018

Vaski-kirjastojen kokoelmatyöryhmän kokous

Aika maanantai 14.5.2018 klo 13 - 15

Paikka Turun kaupungin pääkirjasto, iso neuvotteluhuone

Kutsuttu Ritva Hapuli (siht.) Turku

Kaisa Hypén (pj.) Turku

 Elisa Mörsky Uusikaupunki

 Arja Rytkönen Kaarina

 Säde Vainio Salo

 Jan-Erik Ylitalo Rusko

KÄSITELTÄVÄT ASIAT

1. **Kokoelmalinjausten päivitys**

Käytiin läpi Vaskien kokoelmalinjauksien muokatut versiot. Kommenttien pohjalta niitä muokataan vielä. Vaskin työvaliokunta edellytti, että linjauksissa käsitellään erityisesti ”av- ja musiikkiaineiston kokoelmalinjaukset huomioiden aineiston vähenevän lainauksen ja siirtymisen muihin kanaviin.” Keskusteltiin siitä, onko tämä näkökulma huomioitu riittävällä tavalla linjauksissa.

Esiin nousi kysymys, tarvitaan linjauksista lyhennetty versio? Siihen ottaa kantaa vaskin johtoryhmä.

Sovittiin, että linjauksia käsitellään vielä seuraavassa kokouksessa, 8.8.2018. Linjausten pitäisi olla Vaskin työvaliokunnan ja johtoryhmän käsiteltävinä syksyn toisissa kokouksissa, joiden tarkemmat ajankohdat eivät ole vielä tiedossa. Kokousten tarkemmat ajankohdat eivät ole vielä tiedossa.

1. **Muut vuoden 2018 toimeksiannot**

Kokoelmalinjausten päivityksen lisäksi Vaski-johtoryhmä antoi kokoelmatyöryhmälle nämä tehtävät vuodelle 2018:

Kokoelmiin liittyvän koulutuspäivän järjestäminen keväällä 2018

* ajankohdat:
	+ ke 25.4.2018 Porissa seurattavissa etänä Turussa, Studiossa
	+ ti 29.5.2018 Turussa seurattavissa etänä Porissa
* Porin koulutus on pidetty ja se on saanut hyvää palautetta.
* Turun koulutuspäivän ohjelma: <https://ls-kirjastot.fi/wp-content/uploads/2018/04/kokoelmakoulutus-turku-ohjelma.pdf>. Ilmoittautuminen päättyy 24.5.

Kirjallisuuden hankintapaikkojen kilpailutus

* kirjallisuuden hankintapaikat kilpailutetaan vuoden 2018 aikana
* tarjouspyyntöä on valmisteltu Turun Strategisen hankinnan kanssa. Käytiin läpi tarjouspyyntöluonnosta tarvittavilta osin. Se lähetettiin kommentoivaksi 15.6.2018 mennessä Vaski-johtoryhmän ja Vaskin kokoelmatyöryhmän jäsenille.

Työryhmän pysyvät tehtävät

* yhteiskäyttöiseen kokoelmaan liittyvien käytäntöjen kehittäminen ja seuranta
* e-kokoelman kehittäminen ja käytön seuranta
1. **e-aineistoasiaa**

Maija Suoyrjö on valittu 25:n hakijan joukosta e-informaatikoksi Aija Laineen on siirryttyä valtakunnallisiin kehittämispalveluihin.

E-lainausalustan kilpailutus käynnistyy pian.

Flipster-lehtipalvelu ilmaiseen koekäyttöön kesän ajaksi.

**Sähköiset oheislukemistot kouluille**: Kokeilussa ovat mukana Raisio, Paimio ja Uusikaupunki. Sitä ei ole vielä käynnistetty, sillä kustannukset osoittautuivat ennakkotietoja korkeammiksi.

Kokouksen jälkeen on saatu kommentit Raisiosta ja Paimiosta.

Nina Petander, Raisio:

”Pilotti on Raisiossa lähtenyt käyntiin, ja opettajat ovat saaneet ryhmätunnukset suurimmalta osin. Kokoelma on perustettu, ja siellä on e-kirjoja niin alakoululaisille kuin yläkoululaisillekin. Joillekin kirjoille on sata lisenssiä, ja pari yläkoululuokkaa on jo kokeillut saman e-kirjan lukemista koko ryhmän voimin. Kokoelmassamme on myös yksittäisillä lainalisensseillä hankittuja kirjoja, joita oppilaat voivat lainata omaksi ilokseen. E-oheislukemistosta vinkataan kouluille, jotta oppilaat käyttäisivät sitä kesälomallakin.

Opettajat ovat tarttuneet rohkeasti asiaan ja useat koululuokat ovat käyneet kirjastossa päivittämässä korttitietonsa. Raisiossa on koulujen välillä liikkuville kirjasarjoille korvamerkittyä rahaa, joka käytetään tänä vuonna suurelta osin e-oheislukemistopilottiin.”

Sanna-Mari Samu, Paimio:

”Paimiossa ollaan kuitenkin budjetin ylityksenkin jälkeen toteutettu kokeilu Paimion kaikilla nelosilla ja Varsiston kokouksessa oli ollut tästä puhetta.

Eli meillä kaikki neloset lukivat yhden e-kirjan neljästä tarjolla olevasta vaihtoehdosta maalis-toukokuun aikana. Kokeilussa mukana seitsemän luokkaa, ja neljältä opelta olen jo saanut palautetta kokeilusta. Emme ole tehneet vielä päätöstä jatkosta, mutta lisenssejä jäi vielä käyttämättä, joten ainakin ne toivomme saavamme käytettyä.”

Tavoitteena on laatia kokeilusta loppuraportti, johon kirjataan kokeilusta saadut kokemukset.

Rockway-musiikkikoulun avulla voi opiskella soittoa ja laulua suomeksi.

PressReaderin etäkäyttöisyydessä on saattanut olla ongelmia.

1. **Kellutuksen käyttöönoton vaikutuksista Turussa**

Keskusteltiin kellutuksen vaikutuksista.

1. **Muut asiat**

Booky on lähettänyt kirjastoille takautuvia karhuja laskuista, joiden maksu on saattanut olla myöhässä muutaman päivän.

1. **Seuraavan kokouksen ajankohta**

Ke 8.8.2018 klo 13-.